S-291/2007

Mál þetta, sem þingfest var og dómtekið 23. október sl., er höfðað af lögreglustjóranum á Sauðárkróki með ákæru 21. september 2007 á hendur Ó-kk-þgf H-kk-þgf, fæddum 3. júlí 1987, til heimilis að Reynimel, Varmahlíð og K-kk-þgf S-kk-þgf G-kk-þgf, fæddum 11. júlí 1984, til heimilis að Víðigrund 26, Sauðárkróki, ,,fyrir eftirtalin líkamsárásarbrot framin gegn J-kk-þgf B-kk-þgf, kennitala 220491-2729, fyrir utan skemmtistaðinn Mælifell við Aðalgötu á Sauðárkróki um hálfþrjúleytið aðfaranótt laugardagsins 14. apríl 2007:

I.

gegn Ó-kk-þgf, með því að hafa í umrætt skipti veist að J-kk-þgf og slegið hann hnefahöggi í andlitið.

II.

gegn K-kk-þgf S-kk-þgf, með því að hafa í framangreint skipti veist að nefndum J-kk-þgf, og slegið hann tvívegis í höfuðið.

Afleiðingar framangreindra árása voru þær að J-kk-nf hlaut mar aftan á hnakka hægra megin, marblett með roða og bólgu vinstra megin á höfði ofan við eyrað, glóðarauga vinstra megin og hálfsokkið auga, mar og roðabletti á enni, bólgu vinstra megin á nefi og eymsli yfir nefbeini, lítið sár ofan á nefi yfir nefbeini, mar og eymsli yfir vinstri kjálkalið og roðablett framan á hálsi.

Telst þetta varða við 1. mgr. 217. gr. almennra hegningarlaga nr. 19/1940, sbr. 10. gr. laga nr. 20/1981.

Þess er krafist að ákærðu verði dæmdir til refsingar.”

B

Ákærði Ó-kk-nf sótti þing þegar málið var þingfest þann 23. október sl. og játaði skýlaust háttsemi þá sem honum er í ákæru gefin að sök. Með játningu ákærða sem er í samræmi við önnur gögn málsins telst sekt ákærða fyllilega sönnuð en háttsemi hans er réttilega færð til refsiákvæða í ákæru.

Ákærði K-kk-nf S-kk-nf sótti ekki þing og boðaði ekki forföll þegar málið var þingfest. Þáttur hans í málinu er því dæmdur með vísan til 1. mgr. 126. gr. laga um meðferð opinberra mála nr. 19/1991, enda er þess getið í fyrirkalli, sem birt var fyrir ákærða sjálfum á lögmætan hátt hinn 5. október sl. Þar sem ákærði K-kk-nf S-kk-nf hefur ekki látið málið til sín taka verður með vísan til þess sem að framan er rakið að líta svo á að hann viðurkenni háttsemi þá sem honum er í ákæru gefin að sök og telst sök hans þar með nægilega sönnuð enda er ákæran í samræmi við gögn málsins og brot hans þar réttilega fært til refsiákvæða.

Af gögnum málsins verður ráðið að í raun er um tvo aðskilda atburði að ræða þó svo að skammur tími líði á milli þeirra enda er í ákæru ekki miðað við að um samverknað hafi verið að ræða. Þá liggur og fyrir að ákærðu höfðu upplýsingar um að J-kk-nf hafði skömmu fyrir atburðinn verið með hníf í hendi en ekkert liggur þó fyrir um að svo hafi verið meðan átök áttu sér stað.

Við ákvörðun refsingar ákærðu er tekið tillit til þess að þeir hafa ekki áður sætt refsingu. Þá ber að taka tillit til 2., 4., 5. og 6. tl. 70. gr. almennra hegningarlaga nr. 19/1940. Að teknu tilliti til þessa þykir refsing hvors ákærða um sig hæfilega ákveðin 80.000 króna sekt til ríkissjóðs en 6 daga fangelsi komi í stað sektarinnar verði hún ekki greidd innan fjögurra vikna.

Með hliðsjón af niðurstöðu málsins ber að dæma ákærða Ó-kk-þf til að greiða 49.800 króna þóknun verjanda síns, S-kk-ef G-kk-ef héraðsdómslögmanns. Annar sakarkostnaður hefur ekki fallið til við meðferð máls þessa.

Af hálfu ákæruvaldsins sótti málið B-kk-nf M-kk-nf M-kk-nf fulltrúi lögreglustjórans á Sauðárkróki.

H-kk-nf H-kk-nf dómstjóri kveður upp dóm þennan.

DÓMSORÐ

Ákærði Ó-kk-nf H-kk-nf, greiði 80.000 króna sekt til ríkissjóðs en 6 daga fangelsi komi í stað sektarinnar verði hún ekki greidd innan 4 vikna.

Ákærði K-kk-nf S-kk-nf G-kk-nf, greiði 80.000 króna sekt til ríkissjóðs en 6 daga fangelsi komi í stað sektarinnar verði hún ekki greidd innan 4 vikna.

Ákærði Ó-kk-nf greiði 49.800 króna þóknun verjanda síns, S-kk-ef G-kk-ef héraðsdómslögmanns.

H-kk-nf H-kk-nf.